CELEX: 62008TN0243
Language: bg
Date: 2008-06-23 00:00:00
Title: Дело T-243/08: Жалба, подадена на 23 юни 2008 г. — Ravensburger/СХВП — Educa Borras (EDUCA Memory game)

15.8.2008   
            
            
               BG
            
            
               Официален вестник на Европейския съюз
            
            
               C 209/61
            
         Жалба, подадена на 23 юни 2008 г. — Ravensburger/СХВП — Educa Borras (EDUCA Memory game)
   (Дело T-243/08)
   (2008/C 209/110)
   Език, на който е подадена жалбата: английски
   Страни
   
      Жалбоподател: Ravensburger AG (Ravensburg, Германия) (представители: G. Würtenberger, lawyer, и R. Kunze, lawyer и Solicitor)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Educa Borras SA (Sant Quirze del Valles, Барселона, Испания)
   Искания на жалбоподателя
   
               —
            
            
               да се отмени решението на втори апелативен състав на Службата за хармонизация във вътрешния пазар (марки и дизайни) от 8 април 2008 г. по преписка № R 597/2007 2 и
            
         
               —
            
            
               да се осъди СХВП да заплати съдебните разноски.
            
         Правни основания и основни доводи
   
      Регистрирана марка на Общността, предмет на искането за обявяване на недействителност: Фигуративна марка „EDUCA Memory game“ за стоки в клас 28 — Марка на Общността, регистрирана под № 495 036
   
      Притежател на марката на Общността: Другата страна в процедурата пред апелативния състав
   
      Страна, която иска обявяване на недействителността на марката на Общността: Жалбоподателят
   
      Право върху марката на страната, която иска обявяване на недействителността: Международната словна марка „MEMORY“, регистрирана под № R 393 512; словната марка за Бенелюкс „MEMORY“, регистрирана под № 38 328; германската словна марка „MEMORY“, регистрирана под № 964 625
   
      Решение на отдела по заличаването: Недействителност на разглежданата марка на Общността
   
      Решение на апелативния състав: Отмяна на решението на отдела по заличаването
   
      Изложени правни основания: i) нарушение на член 8, параграф 1 от Регламент № 40/94 на Съвета, тъй като апелативният състав е допуснал грешка, като е направил извода, че потенциално конфликтният елемент в разглежданата марка на Общността е от чисто описателно естество и следователно не може да причини вероятност от объркване с по-ранните марки на жалбоподателя; ii) нарушение на член 8, параграф 5 от Регламент № 40/94 на Съвета, тъй като апелативният състав е допуснал грешка, като е изискал от жалбоподателя да докаже вероятност от объркване; iii) нарушение на член 74 от Регламент № 40/94 на Съвета, тъй като апелативният състав не е взел надлежно предвид практиката по етикетирането на съответния пазар; (iv) нарушение на член 75 от Регламент № 40/94 на Съвета, тъй като апелативният състав не е насрочил заседание, както е било поискано от жалбоподателя.